**แบบจำลองเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษา บุรีรัมย์ เขต 4**

**PARTICIPATIVE NETWORKING DEVELOPMENT MODEL TO QUALITY ENHANCEMENT OF ELMENTARY SCHOOLS UNDER THE JURISDICTION OF OFFICE OF PRIMARY EDUCATION BURIRAM AREA 4**

พิชญ์ชญามญช์ พลรัตน์1

**บทคัดย่อ**

 การวิจัยนี้มีวัตถุประสงค์ 3 ประการคือ 1) เพื่อศึกษาองค์ประกอบเครือข่ายความร่วมมือเพื่อยก ระดับคุณภาพการศึกษาสถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์เขต 4 2) เพื่อสร้างแบบจำลองเครือข่ายความร่วมมือเพื่อยกระดับคุณภาพการศึกษาสถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 และ 3) เพื่อยืนยันแบบ จำลอง เครือข่ายความร่วมมือเพื่อยกระดับคุณภาพการศึกษาของสถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 ประชากรที่ใช้ในการวิจัยครั้งนี้มี 2 กลุ่ม กลุ่มแรกคือผู้เชี่ยวชาญ จำนวน 21 คน และกลุ่มที่ 2 คือผู้ทรงคุณวุฒิ จำนวน 7 คน รวม 28 คน โดยใช้การวิจัยแบบเทคนิคเดลฟาย เครื่องมือที่ใช้เป็นแบบสัมภาษณ์แบบกึ่งโครงสร้างและแบบมาตราส่วนประมาณค่า 5 ระดับ สถิติที่ใช้ ได้แก่ ค่ามัธยฐาน ค่าพิสัยระหว่างควอไทล์ ผลการวิจัย แบบจำลองเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 ประกอบด้วยด้านแนวคิดพื้นฐาน 4 ประการ คือ 1) หลักการเครือข่ายความ 2) หลักการมีส่วนร่วม 3) หลักการเสริมพลังอำนาจ 4) คุณภาพการศึกษา ผลการรับรองแบบจำลองเครือข่ายความร่วมมือเพื่อยกระดับคุณภาพการศึกษาสถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 มีความเหมาะสม เป็นประโยชน์ และเป็นไปได้

**คำสำคัญ** : เครือข่ายความร่วมมือ, ยกระดับคุณภาพการศึกษา, การศึกษาขั้นพื้นฐาน

**ABSTRACT**

 The objectives of this study were: 1) To study the components of the participatory networking system to enhance the quality of elementary schools under the jurisdiction of Primary Education in Buriram Area 4. 2) To construct the participatory net-working model and 3)To certify the participatory net working system to enhance the quality of elementary schools under the jurisdiction of Primary Education Buriram Area 4. The population were 21 specialists and 7 experts while the semi- structure interview and Likert’s five rating scale were used. ,In addition Median, Interquartile Range were the statistical instruments as well. The research results of the cooperation network model to enhance the quality of education Basic school Under the Office of Buriram Primary Educational Service Area 4, consisting of 4 basic concepts: 1) Principles of network 2) Participation principles 3) Principles of empowerment 4) Educational quality The results of the certification of the cooperation network model to enhance the quality of education in basic education institutions Under the Office of Buriram Primary Educational Service Area 4 is appropriate, beneficial and feasible

**Keywords:** Cooperation network, [enhance](https://dict.longdo.com/search/enhance) education, fundamental education

**บทนำ**

 **การศึกษาเป็นเครื่องมือสำคัญที่จะพัฒนาประเทศใหม่ความเจริญกาวหน้า ไปทุกด้านทั้งในด้านเศรษฐกิจ การเมือง สังคมและวัฒนธรรม เพราะการพัฒนาประเทศนั้นต้องอาศัยคน ซึ่งเป็นทรัพยากรที่มีความสำคัญหน่วยงานที่ทำหน้าที่หลักในการจัดการศึกษาให้คนในชาติคือกระทรวงศึกษาธิการ ซึ่งมีหน้าที่จัดการศึกษาให้มีคุณภาพให้มีความเจริญก้าวหน้า ต่อการเปลี่ยนแปลงของสังคมโลก (กระทรวงศึกษาธิการ,** 2546, **หน้า 5) ในด้านการศึกษา ตามพระราชบัญญัติการศึกษาแห่งชาติ พ.ศ.** 2542 **และที่แก้ไขเพิ่มเติม(ฉบับที่ 2) พ.ศ.** 2545 **ตามมาตรา** 8 **และมาตรา** 9 **ได้กำหนดให้สังคมมีส่วนร่วมในการจัดการศึกษา การจัดระบบโครงสร้าง และกระบวนการจัดการศึกษาให้มีเอกภาพด้านนโยบาย และความหลากหลายในการปฏิบัติมีการกระจายอำนาจไปสู่เขตพื้นที่การศึกษาสถานศึกษาองค์กรปกครองส่วนท้องถิ่น มีการระดม ทรัพยากรจาก มีความมุ่งหมายที่จะจัดการศึกษาเพื่อพัฒนาคนไทยให้เป็นมนุษย์ที่สมบูรณ์เป็นคนดี มีความสามารถและอยู่ร่วมกับสังคมอย่างมีความสุขการดำเนินงานตามแนวทางการปฏิรูปการศึกษา ให้บรรลุเป้าหมายอยางมีประสิทธิภาพจำเป็นต้องยึดเงื่อนไขและหลักการปฏิรูปการศึกษาของ กระทรวงศึกษาธิการคือให้โรงเรียนเป็นศูนย์กลางในการตัดสินใจ โดยยึดประโยชน์ที่จะเกิดกับ ผู้เรียนเป็นสำคัญการให้ความร่วมมือ กำหนดให้ผู้มีส่วนได้ส่วนเสียในการจัดการศึกษาเข้ามา มีส่วนร่วมแสดงความคิดเห็นหรือร่วมกำกับดูแลใช้การกระจายอำนาจในการบริหารจัดการงาน ด้านวิชาการ ด้านการบริหารงบประมาณ ด้านการบริหารงานบุคคล และด้านการทั่วไป(สำนักการงานคณะกรรมการการศึกษาขั้นพื้นฐาน, 2550 ก, หน้า 12)**

 คุณภาพการจัดการศึกษา เป็นคำที่มีความหมายกว้างขึ้นอยู่กับผู้พูดและสถานการณ์หรือบริบทในขณะนั้นจะมุ่งหมายถึง เช่น คุณภาพการศึกษา อาจหมายถึง นักเรียนอ่านหนังสือไม่ออก คิดเลขไม่เป็น นักเรียนคิดวิเคราะห์ไม่ได้ นักเรียนมีผลสัมฤทธิ์ทางการเรียนต่ำ บัณฑิตที่สำเร็จการศึกษาไม่มีงานทำหรือตกงานเป็นจำนวนมาก สำหรับหน่วยงานที่รับผิดชอบการจัดการศึกษาไม่ว่าจะเป็นโรงเรียน วิทยาลัย หรือมหาวิทยาลัย คำว่าคุณภาพการจัดการศึกษาที่ยอมรับได้ตรงกันคือ คุณลักษณะผู้เรียนที่เป็นไปตามวัตถุประสงค์ของหลักสูตรแต่ละระดับ ซึ่งก็มักจะพิจารณาจากผลการเรียนหรือคะแนนที่นักเรียนแต่ละคนได้จากการทดสอบประเภทต่างๆ ของหน่วยงานนั้นๆ แต่ถ้าหากพิจารณาในระดับโรงเรียนหรือสถานศึกษาแล้วคุณภาพการจัดการศึกษาก็คือผลที่ได้จากการประเมินคุณภาพภายนอกซึ่งประเมินตามตัวชี้วัดต่างๆที่กำหนดขึ้นโดยสำนักงานรับรองมาตรฐานและคุณภาพการศึกษา (สมศ.) ในการนำเสนอความเป็นมาของปัญหา ผู้วิจัยขอเสนอหัวข้อตามคิดของ IPESA MODEL (ชัยยงค์ พรหมวงศ์ : 2558) ประกอบด้วย (1) สภาพที่พึงประสงค์ (2) สภาพที่เป็นอยู่ปัจจุบัน (3) ปัญหาที่เป็นอยู่ (4) แนวทางแก้ไขที่ได้ดำเนินการมาแล้วและ (5) ทางเลือกเพื่อแก้ปัญหาให้สมบูรณ์

 ในฐานะผู้รับผิดชอบเกี่ยวกับการจัดการศึกษาได้ตระหนักถึงปัญหาการจัดการศึกษาดังกล่าวข้างต้น จึงได้ทำการศึกษาวิจัย แบบจำลองเครือข่ายความร่วมมือเพื่อพัฒนาคุณภาพการศึกษาสถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 เป็นเครือข่ายความร่วมมือ เพื่อให้ได้องค์ความรู้ใหม่ที่จะนำไปใช้ในการพัฒนาระบบเครือข่ายความร่วมมือพัฒนาคุณภาพการศึกษา สามารถบริหารจัดการศึกษาให้มีคุณภาพ และประสานงานในการพัฒนางานการจัดการศึกษาของโรงเรียนที่อยู่บนพื้นฐานของความเข้าใจ ในวัตถุประสงค์ของการทำงานร่วมกัน การบูรณาการภารกิจในการทำงาน การแบ่งปันความรู้และประสบการณ์การบริหารจัดการร่วมกัน ในการจัดทำนโยบายเพื่อส่งเสริมและยกระดับคุณภาพและมาตรฐานโรงเรียนประถมศึกษาเป็นประโยชน์ในการพัฒนาการศึกษาพร้อมที่จะรองรับการประเมินภายนอกรอบสี่ต่อไป

**วัตถุประสงค์**

1. เพื่อศึกษาองค์ประกอบเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4

 2. เพื่อสร้างแบบจำลองเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4

 3. เพื่อยืนยันแบบจำลองเครือข่ายความร่วมมือเพื่อยกระดับคุณภาพการศึกษาของสถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4

**วิธีวิจัย**

 **ประชากรและกลุ่มตัวอย่าง**

ผู้เชี่ยวชาญกลุ่มที่ 1 ผู้บริหารและนักวิชาการระดับนโยบายสำนักงานคณะกรรมการการศึกษาขั้นพื้นฐาน จำนวน 4 คน กลุ่มที่ 2 ผู้บริหารระดับนโยบายของสำนักงานเขตพื้นที่การศึกษา จำนวน 3 คน กลุ่มที่ 3 อาจารย์มหาวิทยาลัย จำนวน 3 คน กลุ่มที่ 4 ผู้บริหารสถานศึกษาต้นแบบ จำนวน 6 คน กลุ่มที่ 4 ศึกษานิเทศก์ จำนวน 5 คน

 **เครื่องมือที่ใช้ในการวิจัย**

เครื่องมือที่ใช้ในการรวบรวมข้อมูลของการการวิจัยครั้งนี้เป็นแบบสัมภาษณ์แบบกึ่งโครงสร้าง (Semi-structure Interview) และเป็นเครื่องมือการวิจัยแบบเดลฟาย ( Delphi technique) โดยใช้แบบสอบถามซึ่งนำไปสอบถามกับผู้เชี่ยวชาญ จำนวน 3 รอบ ดังนี้

 รอบที่ 1 เป็นแบบสอบถามปลายเปิด เป็นแบบสอบถามที่พัฒนามาจากกรอบทฤษฎีที่อ้างถึงในบทที่ 2 และจากการสัมภาษณ์ผู้เชี่ยวชาญ จำนวน 3 คน

รอบที่ 2 เป็นแบบสอบถามปลายปิด แบบมาตราส่วนประมาณค่า 5 ระดับของลิเคิร์ท (Likert’s Five Rating Scale) ซึ่งข้อคำถามที่นำมาใช้ได้มาจากการสัมภาษณ์ผู้เชี่ยวชาญและคำตอบของผู้เชี่ยวชาญจากการตอบแบบสอบถามในรอบที่ 1 ข้อมูลที่ได้จากการตอบในรอบที่ 2 นี้ ผู้วิจัยทำการคำนวณหาค่ามัธยฐาน (Median) และค่าพิสัยระหว่างควอไทล์ (Interquartile Range)

 รอบที่ 3 เป็นแบบสอบถามปลายปิด แบบมาตราส่วนประมาณค่า 5 ระดับของลิเคิร์ท

( Likert’s Five Rating Scale) จะมีข้อคำถามเหมือนกับรอบที่ 2 ทุกประการ โดยเพิ่มเติมในส่วนของการแสดงค่าสถิติ ได้แก่ ค่ามัธยฐาน (Median) และค่าพิสัยระหว่างควอไทล์ (Interquartile Range) เพื่อแสดงความคิดเห็นที่สอดคล้องกันของคำตอบที่คำนวณได้จากคำตอบของกลุ่มผู้เชี่ยวชาญในรอบที่ 2 พร้อมทั้งแสดงตำแหน่งคำตอบของผู้เชี่ยวชาญแต่ละคน เพื่อให้ผู้เชี่ยวชาญได้เห็นว่า คำตอบของกลุ่มมีความสอดคล้องกันอย่างไร หากไม่ตรงกับความคิดเห็นของตน ก็สามารถเปลี่ยนแปลงคำตอบหรือยืนยันคำตอบของตนได้ การยืนยันความคิดเห็นเดิมที่ไม่ตรงกับความคิดเห็นของกลุ่มนั้น ผู้วิจัยจะเปิดโอกาสให้แสดงความคิดเห็นพร้อมทั้งบอกเหตุผลประกอบท้ายตาราง ซึ่งถ้าผู้เชี่ยวชาญคนไหนไม่ตรงกับความคิดเห็นของกลุ่มและไม่มีเหตุผลอธิบายประกอบความคิดของตน ถือว่าเป็นการยอมรับและเห็นด้วยกับความคิดเห็นของกลุ่มส่วนใหญ่

 **การเก็บรวบรวมข้อมูล**

 ในการเก็บรวบรวมข้อมูลสำหรับการวิจัยในครั้งนี้ ผู้วิจัยดำเนินการตามขั้นตอน ดังนี้

 1. การติดต่อผู้เชี่ยวชาญ

 ผู้วิจัยติดต่อผู้เชี่ยวชาญโดยหนังสือราชการและติดต่อด้วยตนเองเพื่อแจ้งวัตถุประสงค์ รายละเอียดของการวิจัยและขอทราบความสมัครใจในการแสดงความคิดเห็น ข้อเสนอแนะต่างๆเกี่ยวกับองค์ประกอบเครือข่ายความร่วมมือเพื่อยกระดับคุณภาพการศึกษา ของสถานศึกษาขั้นพื้นฐาน ตลอดจนข้อมูลที่เกี่ยวกับผู้เชี่ยวชาญแต่ละท่านเพื่อคัดเลือกผู้เชี่ยวชาญ จำนวน 21 คน

 2. การสัมภาษณ์ ผู้วิจัยติดต่อผู้เชี่ยวชาญโดยหนังสือราชการและติดต่อด้วยตนเองเพื่อแจ้งวัตถุประสงค์ในการสัมภาษณ์ก่อนที่จะนัดวันสัมภาษณ์

 3. การส่งแบบสอบถามรอบที่ 1 ซึ่งเป็นแบบสอบถามแบบปลายเปิดไปยังผู้เชี่ยวชาญ โดยส่งทางไปรษณีย์ ทางไลน์ และทาง e-mail เมื่อผู้เชี่ยวชาญตอบเสร็จแล้วให้ส่งคืนกลับ การรวบรวมแบบสอบถามกลับคืนมาให้ได้ทั้งสิ้น 18 ฉบับ โดยรอบนี้ใช้ระยะเวลาการเก็บรวบรวมข้อมูล ตั้งแต่วันที่ 22 มกราคม พ.ศ.2562 ถึงวันที่ 25 กุมภาพันธ์ พ.ศ.2562 รวมเป็นระยะเวลาทั้งสิ้น 33 วัน

 4. การส่งแบบสอบถามรอบที่ 2 ซึ่งเป็นแบบสอบถามแบบปลายปิด แบบมาตราส่วนประมาณค่า 5 ระดับ ไปยังผู้เชี่ยวชาญ โดยส่งทางไปรษณีย์ ทางไลน์ และทาง e-mail เมื่อผู้เชี่ยวชาญตอบเสร็จแล้วให้ส่งคืนกลับ การรวบรวมแบบสอบถามกลับคืนมาให้ได้ทั้งสิ้น 18 ฉบับ โดยรอบนี้ใช้ระยะเวลาการเก็บรวบรวมข้อมูล ตั้งแต่วันที่ 8 มีนาคม พ.ศ.2562 ถึงวันที่ 25 มีนาคม พ.ศ.2562 รวมเป็นระยะเวลาทั้งสิ้น 17 วัน

 5. การส่งแบบสอบถามรอบที่ 3 ซึ่งเป็นแบบสอบถามที่มีคำถามเหมือนกับแบบสอบถามในรอบที่ 2 แต่จะเพิ่มค่า ค่ามัธยฐาน (Median) และค่าพิสัยระหว่างควอไทล์ (Interquartile Range) ไปยังผู้เชี่ยวชาญ โดยส่งทางไปรษณีย์ ทางไลน์ และทาง e-mail เมื่อผู้เชี่ยวชาญตอบเสร็จแล้วให้ส่งคืนกลับ การรวบรวมแบบสอบถามกลับคืนมาให้ได้ทั้งสิ้น 18 ฉบับ โดยรอบนี้ใช้ระยะเวลาการเก็บรวบรวมข้อมูล ตั้งแต่วันที่ 30 มีนาคม พ.ศ.2562 ถึงวันที่ 24 เมษายน พ.ศ.2562 รวมเป็นระยะเวลาทั้งสิ้น 25 วัน

 รวมเวลาที่ใช้ในการรวบรวมข้อมูลทั้ง 3 รอบ เป็นระยะเวลาดำเนินการทั้งสิ้น 75 วัน โดยในแต่ละรอบของการส่งแบบสอบถาม ถ้าหากผู้เชี่ยวชาญท่านใดที่ยังไม่ส่งแบบสอบถามกลับคืนมาภายในเวลาที่กำหนด ผู้วิจัยจะติดตามผลโดยไปพบด้วยตนเอง หรือติดต่อผ่านทางโทรศัพท์ ยังผู้เชี่ยวชาญท่านนั้น ทั้งนี้ จำนวนแบบสอบถามได้เท่าเดิม คือ 18 ฉบับ เพื่อให้เป็นไปตามแนวทางการวิจัยแบบเทคนิคเดลฟาย ( Delphi technique ) ทุกประการ

 **การวิเคราะห์ข้อมูล**

ผู้วิจัยเก็บรวบรวมข้อมูลในการวิจัยด้วยตนเองและทางไปรษณีย์ โดยใช้แบบสอบถามทั้ง 3 รอบ และได้ดำเนินการวิเคราะห์ข้อมูลในแต่ละรอบ ดังนี้

3.6.1 การวิเคราะห์ข้อมูลในรอบที่ 1 เมื่อรวบรวมข้อมูลจากการสัมภาษณ์ และจากแบบสอบถามในรอบที่ 1 ซึ่งเป็นแบบสอบถามปลายเปิดให้ผู้เชี่ยวชาญแสดงความคิดเห็นอย่างอิสระเกี่ยวกับแบบจำลองความร่วมมือเพื่อยกระดับคุณภาพการศึกษา สถานศึกษาขั้นพื้นฐาน แล้วนำคำตอบที่มาประมวลตัดข้อความที่ซ้ำซ้อน หรือส่วนที่เกินไปจากขอบข่ายที่กำหนดไว้ แล้วทำการวิเคราะห์เนื้อหา ( Content Analysis ) และนำผลที่ได้ไปสร้างแบบสอบถามในรอบที่ 2 ต่อไป

3.6.2 การวิเคราะห์ข้อมูลในรอบที่ 2 เมื่อเก็บรวบรวมข้อมูลจากแบบสอบถามในรอบที่ 2 ซึ่งเป็นแบบสอบถามปลายปิด แบบมาตราส่วนประมาณค่า 5 ระดับ ที่ให้ผู้เชี่ยวชาญจัดอันดับความสำคัญของข้อความแต่ละข้อ แล้วนำคำตอบที่ได้มาวิเคราะห์หาค่ามัธยฐาน ค่าพิสัยระหว่างควอไทล์ของคำตอบแต่ละข้อ สร้างเป็นแบบสอบถามในรอบที่ 3 โดยเพิ่มตำแหน่งของค่า มัธยฐาน และค่าพิสัยระหว่างควอไทล์ และน้ำหนักคะแนนของผู้เชี่ยวชาญท่านนั้นๆ ตอบในรอบที่ 2

3.6.3 การวิเคราะห์ข้อมูลในรอบที่ 3 เมื่อเก็บรวบรวมข้อมูลแบบสอบถามในรอบที่ 3 ซึ่งมีข้อคำถามเหมือนแบบสอบถามในรอบที่ 2 ที่ให้ผู้เชี่ยวชาญกลุ่มเดิมพิจารณาคำตอบของตนแล้ว ผู้วิจัยนำคำตอบมาทำการวิเคราะห์หาค่ามัธยฐาน และค่าพิสัยระหว่างควอไทล์ แล้วนำมาแปรผลดังนี้

3.6.3.1 หาค่ามัธยฐาน (Medain)

จากแบบสอบถามมาตราส่วนประมาณค่า ที่ผู้วิจัยได้กำหนดน้ำหนักของคะแนนเป็น 5 ระดับ ตามเกณฑ์ของลิเคริ์ท ( Likert Scale) ซึ่งแต่ละระดับมีความหมายดังนี้ (ล้วน สายยศ และ อังคณา สายยศ,2536: 157)

1 หมายถึง แนวโน้มที่เป็นไปได้น้อยที่สุด

2 หมายถึง แนวโน้มที่เป็นไปได้น้อย

3 หมายถึง แนวโน้มที่เป็นไปได้ปานกลาง

4 หมายถึง แนวโน้มที่เป็นไปได้มาก

5 หมายถึง แนวโน้มที่เป็นไปได้มากที่สุด

 ค่ามัธยฐานที่คำนวณได้จากคำตอบของกลุ่มผู้เชี่ยวชาญ แปลความหมายตมเกณฑ์ที่กำหนดไว้ดังนี้ (วิเชียร เกตุสิงห์, 2538 : 8-11)

 ค่ามัธยฐานที่อยู่ในช่วงระหว่าง 0.00-1.49 หมายถึง กลุ่มผู้เชี่ยวชาญเห็นว่าโอกาสที่แนวโน้มนั้นเป็นไปได้น้อยที่สุด

 ค่ามัธยฐานที่อยู่ในช่วงระหว่าง 1.50 -2.49 หมายถึง กลุ่มผู้เชี่ยวชาญเห็นว่าโอกาสที่แนวโน้มนั้นเป็นไปได้น้อย

 ค่ามัธยฐานที่อยู่ในช่วงระหว่าง 2.50 -3.49 หมายถึง กลุ่มผู้เชี่ยวชาญเห็นว่าโอกาสที่แนวโน้มนั้นเป็นไปได้ปานกลาง

 ค่ามัธยฐานที่อยู่ในช่วงระหว่าง 3.50 - 4.49 หมายถึง กลุ่มผู้เชี่ยวชาญเห็นว่าโอกาสที่แนวโน้มนั้นเป็นไปได้มาก

 ค่ามัธยฐานที่อยู่ในช่วงระหว่าง 4.50 -5.00 หมายถึง กลุ่มผู้เชี่ยวชาญเห็นว่าโอกาสที่แนวโน้มนั้นเป็นไปได้มากที่สุด

 3.6.3.2 ค่าพิสัยระหว่างควอไทล์ (Interquartile Range ) ผู้วิจัยคำนวณหาค่าพิสัยระหว่างควอไทล์ โดยการคำนวณค่าความแตกต่างระหว่างควอไทล์ที่ 3 กับควอไทล์ที่ 1 ค่าพิสัยระหว่างควอไทล์ข้อความใดที่มีค่าน้อยหรือเท่ากับ 1.50 แสดงว่าความคิดเห็นของผู้เชี่ยวชาญที่มีต่อข้อความนั้นสอดคล้องกัน ( Consensus ) แต่ถ้าค่าพิสัยระหว่างควอไทล์ของข้อความนั้นมีค่ามากกว่า 1.50 แสดงว่าความคิดเห็นของกลุ่มผู้เชี่ยวชาญที่มีต่อข้อความนั้นไม่สอดคล้องกัน ( ปราณี ทองคำ,2529 : 33 )

 **สถิติที่ใช้ในการวิจัย**

 **1. ค่ามัธยฐาน**

คำนวณหาค่ามัธยฐานของแต่ละข้อความจากสูตรดังนี้

 1.มัธยฐาน (Median) เป็นค่าแสดงถึงโอกาสของเหตุการณ์ที่อาจเกิดขึ้นใน

 *Mdn = L+* $\left(\frac{\frac{N}{2}-fc}{fw}\right) $*i*

เมื่อ Mdn แทน มัธยฐาน

 L แทน ขอบเขตคะแนนขั้นต่ำของชั้นคะแนนที่มัธยฐานตกอยู่

 *Fc* แทน ความถี่สะสมชั้นคะแนนก่อนมีมัธยฐานตกอยู่

 *fw* แทน ความถี่ของชั้นคะแนนที่มัธยฐานตกอยู่

 *I* แทน อันตรภาคชั้นคะแนน

 N แทน จำนวนคะแนนหรือจำนวนข้อมูลทั้งหมด

 **2. การหาค่าพิสัยระหว่างควอไทล์ (Interguartile Range)** การหาค่าพิสัยระหว่าง ควอไทล์ หาได้จากค่าความแตกต่างระหว่างควอไทล์ที่ 1 กับควอไทล์ที่ 3 (บุญชม ศรีสะอาด,2532:68) โดยสูตรดังนี้

พิสัยระหว่างควอไทล์ (IR)= $Q\_{3}$ - $Q\_{1}$

 สูตรการคำนวณหาค่าควอไทล์ที่ 3 $(Q\_{3})$

 $Q\_{3}=L+ \left(\frac{\frac{3}{4}-N-fc}{fw}\right) i $

 เมื่อ L แทน ขอบเขตคะแนนขั้นต่ำของชั้นคะแนนที่มีควอไทล์ที่ 3 $(Q\_{3})$ ตกอยู่

 *I* แทน อันตรภาคชั้นคะแนน

 N แทน จำนวนความถี่ทั้งหมด

 *Fc* แทน ความถี่สะสมชั้นคะแนนก่อนที่มีควอไทล์ที่ 3 ตกอยู่

 *Fw* แทน ความถี่ของชั้นคะแนนที่มีควอไทล์ที่ 3 $(Q\_{3})$ ตกอยู่

 สูตรการคำนวณควอไทล์ที่ 1 $(Q\_{1})$ ตกอยู่ $Q\_{1}=L+ \left(\frac{\frac{3}{4}-N-fc}{fw}\right) i$

 $Q\_{1}$ แทน ค่าควอไทล์ที่ 1 $(Q\_{1})$

 L แทนขอบเขตคะแนนขั้นต่ำของชั้นคะแนนที่มีควอไทล์ที่1 $(Q\_{1})$ตกอยู่

 *I* แทน อันตรภาคชั้นคะแนน

 N แทน จำนวนข้อมูลทั้งหมดทั้งหมด

 *fc* แทน ความถี่สะสมชั้นคะแนนก่อนที่มีควอไทล์ที่1 $(Q\_{1})$ ตกอยู่

 *fw* แทน ความถี่ของชั้นคะแนนที่มีควอไทล์ที่ 1 $(Q\_{1})$ตกอยู่

**อภิปรายผล**

การวิจัยแบบจำลองเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 ตามขั้นตอนของการวิจัย ทำให้ได้แบบจำลองเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 ที่เป็นโครงสร้างความเชื่อมโยงของกระบวนการ/ ขั้นตอนการสร้างเครือข่ายและองค์ประกอบของเครือข่ายความร่วมมือระหว่างกลุ่มบุคคล หน่วยงาน/ องค์กรต่างๆ ที่สมัครใจที่จะประสานเชื่อมโยงเข้าหากันเป็นเครือข่ายความร่วมมือ ทางด้านวิชาการ งบประมาณ บุคคล และบริหารทั่วไป ซึ่งมีวัตถุประสงค์เพื่อที่จะยกระดับคุณภาพการศึกษา สถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 มีคุณภาพ กระบวนการ/ขั้นตอนการสร้างเครือข่าย 6 ขั้นตอน คือ 1) ขั้นตระหนัก ถึงความจำเป็นในการสร้างเครือข่าย2) ขั้นประสานหน่วยงาน/องค์กรเครือข่าย 3) ขั้นสร้างพันธสัญญาร่วมกัน 4) ขั้นบริหารจัดการเครือข่าย 5) ขั้นพัฒนาความสัมพันธ์ และ 6) ขั้นรักษาความสัมพันธ์ และความต่อเนื่อง องค์ประกอบของเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 ได้แก่ 1) ลักษณะหรือกิจกรรมสำคัญที่เสริมประสิทธิภาพการดำเนินภารกิจ ของเครือข่าย 2) เทคนิค/วิธีการพัฒนาสมาชิก เครือข่าย 3) กระบวนการเสริมสร้างพลังอำนาจ(Empowerment) 4) คุณลักษณะที่ดีของผู้นำเครือข่าย และ 5) การปฏิบัติงานของเครือข่ายและการสะท้อนผล ส่วนด้านขอบข่ายการบริหารงานเครือข่ายความร่วมมือ ได้แก่ 1) การพัฒนาหลักสูตร 2) การพัฒนากระบวนการเรียนรู้ 3) การพัฒนาการวัดและประเมินผลการศึกษา 4) การพัฒนาสื่อ นวัตกรรมและเทคโนโลยีการศึกษา 5) การพัฒนาระบบการนิเทศติดตามและประเมินผล 6) การพัฒนาระบบประกันคุณภาพการศึกษา 7) การพัฒนาระบบบริหารจัดการศึกษา

 กระบวนการ/ ขั้นตอนการสร้างเครือข่าย จากผลการศึกษาพบว่า กระบวนการ/ขั้นตอนการสร้างเครือข่ายในภาพรวมและ รายด้าน ค่ามัธยฐานอยู่ในระดับมากที่สุด และเมื่อพิจารณาผลการสนทนากลุ่ม ผลการประเมินของ ผู้เชี่ยวชาญ และข้อเสนอแนะพบว่า ผู้เชี่ยวชาญยืนยันข้อค้นพบจากการวิจัยว่ากระบวนการ/ขั้นตอน การสร้างเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน สังกัดสำนักงานประถมศึกษาบุรีรัมย์ เขต 4 นั้น ประกอบด้วย 6 ขั้นตอน คือ คือ 1) ขั้นตระหนักถึงความจำเป็นในการสร้างเครือข่าย2) ขั้นประสาน หน่วยงาน/องค์กรเครือข่าย 3) ขั้นสร้างพันธสัญญาร่วมกัน 4) ขั้นบริหารจัดการเครือข่าย 5) ขั้นพัฒนา ความสัมพันธ์ และ 6) ขั้นรักษาความสัมพันธ์และความต่อเนื่อง และเห็นว่าเครือข่ายจะช่วยโรงเรียนได้หลายด้านทั้งการเรียนการสอน วัสดุอุปกรณ์ประกอบการเรียนการสอน การแบ่งปันความรู้ การเรียนรู้ซึ่งกันและกัน ตลอดจนการสร้างความสัมพันธ์อันดีระหว่างกลุ่มเครือข่าย ซึ่งสอดคล้องกับสรุปผลการดำเนินการพัฒนา เครือข่ายของสำนักงานเลขาธิการสภาการศึกษา (2549) พบว่า จากการดำเนินงานเครือข่ายสถานศึกษา มีหลักในการบริหารมากขึ้น มีการวิจัย และใช้ข้อมูลในการบริหารมากขึ้น มีการทำงานเป็นทีมมากขึ้น และมีความพร้อมรับการเปลี่ยนแปลงมากขึ้น เครือข่ายการบริหารสถานศึกษามีประโยชน์ต่อการพัฒนาการเรียนการสอน ข้อสังเกตจากการวิจัยยังพบว่า เครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 จะให้การช่วยเหลือในเรื่องการปรึกษาเชิงวิชาการ บุคลากรการพัฒนาการเรียนการสอน สื่ออุปกรณ์การเรียนการสอน ตลอดจนการให้บริการด้านสถานที่แหล่งเรียนรู้ต่างๆ การขยายเครือข่ายหรือสร้างเครือข่ายกับสถาบันอุดมศึกษา เนื่องจากมีความเห็นว่าสถาบันอุดมศึกษาจะสามารถช่วยโรงเรียนได้อย่างมากทั้งครูและผู้บริหาร โรงเรียนในเรื่องการพัฒนาวิชาชีพและการบริหารจัดการ

**สรุปผล**

แบบจำลองเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน สังกัดสำนักงานเขตพื้นที่การศึกษาประถมศึกษาบุรีรัมย์ เขต 4 ซึ่งสรุปได้ดังนี้

 **ด้านกระบวนการขั้นตอนของการสร้างเครือข่าย** ที่ต้องการให้เกิดในระดับมากที่สุด คือ

 1. ขั้นตระหนักถึงความจำเป็นในการสร้างเครือข่าย คือ การสร้างความตระหนักแก่สมาชิกในองค์กรเพื่อการพัฒนา เปิดโอกาสให้บุคคล/องค์กรได้ร่วมมือกันทำงานที่เอื้อประโยชน์ซึ่งกันและกันแลกเปลี่ยนข้อมูลข่าวสารที่เป็นประโยชน์ต่อการปฏิบัติและพัฒนางาน การสร้างวัฒนธรรมองค์กรเพื่อให้สมาชิกในองค์กรยอมรับซึ่งกันและกัน

 2. ขั้นประสานหน่วยงานองค์กรเครือข่าย คือ การประสานหน่วยงาน องค์กร เครือข่ายต่างๆ ด้วยวิธีการที่หลากหลาย ตามบริบท การประสานหน่วยงาน/องค์กรเครือข่ายที่เป็นแหล่งทรัพยากรทางวิชาการ การกระตุ้นการสื่อสารให้สมาชิกเครือข่ายสนใจทำกิจกรรมร่วมกัน รูปแบบการสื่อสารมีหลากหลายช่องทางเพื่อให้มีประสิทธิภาพ

 3. ขั้นพันธะสัญญาร่วมกัน ระดับมาก การกำหนดเป้าหมาย วัตถุประสงค์ และแนวทางการดำเนินงานให้เป็นรูปธรรม สามารถปฏิบัติได้ การแต่งตั้งคณะทำงานยกร่างพันธะสัญญาโดยการมีส่วนร่วมของทุกฝ่ายที่เกี่ยวข้อง (Partnership Agreement) การกำหนดปฏิทินการดำเนินงานตามพันธะสัญญาให้ชัดเจนสมาชิกทุกคนมีส่วนร่วมในการแสดงความเห็น วางแผน และข้อตกลงร่วมกัน

 4. ขั้นบริหารจัดการเครือข่าย คือ การกำหนดโครงสร้างและบทบาทหน้าที่ การบริหารจัดการของเครือข่ายให้ชัดเจน (Delegated Power) กำหนดเป้าหมาย แผนงาน และปฏิทินการดำเนินงานของเครือข่ายที่ชัดเจนกำหนดวิธีการและแนวปฏิบัติในการส่งเสริมสนับสนุนและพัฒนาการบริหารจัดการเครือข่าย

 5. ขั้นพัฒนาความสัมพันธ์ คือ สมาชิกในเครือข่ายมีความสัมพันธ์เป็นกัลยาณมิตรต่อกัน สมาชิกมีอิสระในความคิดยอมรับความคิดเห็นซึ่งกันและกัน การเสริมสร้างวัฒนธรรมเครือข่ายในการยอมรับความคิดเห็นที่แตกต่างเพื่อขจัดความขัดแย้ง การจัดกิจกรรมและเวทีแห่งการแลกเปลี่ยนเรียนรู้เพื่อเสริมสร้างและพัฒนางาน

 6. ขั้นรักษาความสัมพันธ์อย่างต่อเนื่อง คือ มีการสร้างความเชื่อมั่น และยอมรับซึ่งกันและกันระหว่างสมาชิกในเครือข่าย จัดกิจกรรมสัมพันธ์/แลกเปลี่ยนเรียนรู้ระหว่างสมาชิกในเครือข่ายอย่างต่อเนื่อง มีการส่งเสริมการใช้เทคโนโลยีและเครือข่ายอินเตอร์เน็ตในการสื่อสาร แลกเปลี่ยนแนวคิดในการทำงาน

 **ด้านองค์ประกอบของเครือข่าย** ที่ต้องการให้เกิดในระดับมากที่สุด คือ

 1. การจัดทำข้อมูลสารสนเทศของเครือข่ายเพื่อการบริหารจัดการและพัฒนา การสื่อสารข้อมูลสารสนเทศ

 2. เทคนิค วิธีการพัฒนาสมาชิก คือ การจัดกิจกรรมแลกเปลี่ยนเรียนรู้อย่างต่อเนื่องด้วยวิธีการที่หลากหลาย การเปิดโอกาสให้สมาชิกได้แสดงความคิดเห็นอย่างกว้างขวาง ผ่านช่องทางต่างๆ

 3. กระบวนการเสริมสร้างพลังอำนาจ (Empowerment) คือ ส่งเสริมให้ทุกฝ่ายปฏิบัติงานอย่างเต็มที่ตามศักยภาพส่งเสริม สนับสนุนทรัพยากรอย่างเพียงพอ สร้างบรรยากาศในการทำงานที่ดีด้วยพื้นฐานของความไว้ใจซึ่งกันและกัน

 4. คุณลักษณะที่ดีของผู้นำและสมาชิกเครือข่าย คือ มีวิสัยทัศน์และสามารถถ่ายทอดแนวความคิดที่นำไปสู่การปฏิบัติ สามารถวางแผนการดำเนินงานให้เหมาะสมกับเป้าหมายองค์กร ยอมรับความคิดเห็นของเพื่อนร่วมเครือข่าย

 **ด้านขอบข่ายการบริหารงานเครือข่ายความร่วมมือเพื่อยกระดับคุณภาพการศึกษา** ที่ต้องการให้เกิดในระดับมากที่สุด คือ

 1. การพัฒนาหลักสูตร มีการพัฒนาหลักสูตรสถานศึกษาให้สอดคล้องกับมาตรฐานการศึกษาของชาติ หลักสูตรแกนกลางการศึกษาขั้นพื้นฐาน

 2. การพัฒนากระบวนการเรียนรู้ คือ จัดกิจกรรมการเรียนการสอนโดยยึดมาตรฐานและตัวชี้วัดโดยความร่วมมือของเครือข่ายในสาขาวิชาที่ต้องการ

 3. การพัฒนาการวัดและประเมินผลการศึกษา คือ พัฒนาเครื่องมือวัดและประเมินผลที่หลากหลายและสอดคล้องเหมาะสมกับสมรรถนะของหลักสูตร ประเมินคุณภาพทางการศึกษาระดับชาติชั้นพื้นฐาน (O-NET) ประเมินคุณภาพทางการศึกษาขึ้นพื้นฐาน (NT)

 4. การพัฒนาสื่อ นวัตกรรมและเทคโนโลยีทางการศึกษา คือ การพัฒนาระบบเทคโนโลยีสารสนเทศที่เอื้อต่อการจัดการเรียนรู้และการบริหารจัดการศึกษา

 5. การพัฒนาระบบการนิเทศติดตามและประเมินผล มีการ วางแผนการนิเทศ และสร้างเครื่องมือนิเทศ

 6. การพัฒนาระบบประกันคุณภาพการศึกษา คือ สถานศึกษามีการกำหนดมาตรฐานการศึกษาที่เหมาะสมสอดคล้องกับมาตรฐานการศึกษาและบริบท

 7. การพัฒนาระบบบริหารจัดการศึกษา คือ เปิดโอกาสให้ทุกฝ่ายเข้ามามีส่วนร่วมในการติดตาม ประเมินผลการดำเนินงาน บริหารจัดการศึกษาบนพื้นฐานของข้อมูลสารสนเทศที่ถูกต้อง เป็นจริง ทันสมัย

**ข้อเสนอแนะ**

 1. ข้อเสนอแนะในการนำผลการวิจัยไปใช้

 1.1 สำนักงานเขตพื้นที่การศึกษาควรนำแบบจำลองเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน ไปประยุกต์ใช้เพื่อแก้ปัญหาในการบริหารงานด้านคุณภาพการศึกษา และควรพิจารณาจัดสรรงบประมาณสำหรับเครือข่ายความร่วมมือด้วย

 1.2 หน่วยงานระดับสถานศึกษา ควรมีการขยายเครือข่ายไปในวงกว้าง หรืออาจเพิ่มเติมภารงานที่จำเป็นอีกเพื่อช่วยสนับสนุนการปฏิบัติงาน ให้เกิดคุณภาพด้านการจัดการศึกษา หรืออาจเพิ่มเติมภารงานที่จำเป็นอีกเพื่อช่วยสนับสนุนการปฏิบัติงาน ให้เกิดคุณภาพ ด้านการจัดการศึกษาในโรงเรียนประถมศึกษา

 2. ข้อเสนอแนะในการทำวิจัยครั้งต่อไป

 2.1 เนื่องจากการศึกษาครั้งนี้ เป็นการศึกษาแบบจำลองเครือข่ายความร่วมมือเพื่อยกระดับคุณภาพการศึกษา สถานศึกษาขั้นพื้นฐาน ดังนั้น จึงควรมีการศึกษาใน แต่ละองค์ประกอบหลักอย่างละเอียด เพื่อให้เป็นที่ยอมรับว่าองค์ประกอบนั้นๆ จะส่งผลต่อการยกระดับคุณภาพการศึกษา สถานศึกษาขั้นพื้นฐาน

 2.2 ควรมีการศึกษาวิจัยเชิงทดลองเพื่อเป็นการต่อยอดในการนำแบบจำลองเครือข่ายความร่วมมือเพื่อยกระดับคุณภาพการศึกษา แล้วนำข้อมูลที่ได้มาเทียบเคียงหรือปรับปรุงแบบจำลองให้มีความสมบูรณ์ยิ่งขึ้น

**บรรณานุกรม**

กระทรวงศึกษาธิการ. (2546) ***คู่มือการบริหาร สถานศึกษาขั้นพื้นฐานที่เป็นนิติบุคคล.*** กรุงเทพฯ: โรงพิมพ์องค์การรับส่งสินค้าและ พัสดุภัณฑ์.

กระทรวงศึกษาธิการ. (2551). ***หลักสูตร การศึกษาขั้น พื้นฐาน พุทธศักราช 2551****.*: โรงพิมพ์คุรุสภา ลาดพร้าว.

ชัยยงศ์ พรหมวงศ์. (2558) ***การวิจัยเชิงวิจัยและพัฒนา นวัตกรรมทางการศึกษา.*** นนทบุรี : มหาวิทยาลัยสุโขทัยธรรมาธิราช

ชัยยงค์ พรหมวงศ์. (2537). ***“วิธีการและสื่อการฝึกอบรม แบบการพัฒนาโครงการจากกรณีงาน”*** ใน ประมวลสาระชุดวิชาเทคโนโลยีและสื่อสารการ ฝึกอบรม. หน่วยที่ 9 หน้า 45-102 นนทบุรี : มหาวิทยาลัยสุโขทัยธรรมาธิราช

 สาขาวิชา ศึกษาศาสตร์.

บุญชม ศรีสะอาด. 2532. **วิธีการทางสถิติสำหรับการ วิจัยเลม 1**. กรุงเทพฯ : ภาควิชาพื้นฐาน ของ การศึกษาคณะศึกษาศาสตร มหาวิทยาลัยศรี นครินทรวิโรฒ มหาสารคาม.

ปราณี ทองคำ . 2539. **เครื่องมือวัดผลทางการศึกษา** . ปัตตานี . มหาวิทยาลัยสงขลานครรินทร์

ล้วน สายยศ และอังคณา สายยศ. (2536). **เทคนิคการวิจัย ทางการศึกษา.**กรุงเทพฯ: สุวีริยาสาส์น.